cyanic-selkie/wikianc huggingface dataset:
Μακεδονικός τάφος Σταυρούπολης Ξάνθης
Ειδικά Θέματα
Ο τάφος αποτελεί τυπικό παράδειγμα μακεδονικού τάφου και χρονολογείται στο πρώτο μισό του 2ου αιώνα π.Χ. Είναι κτισμένος με γωνιόλιθους από υπόφαιο εγχώριο μάρμαρο, σύμφωνα με το ψευδοϊσοδομικό σύστημα τοιχοδομίας. Αποτελείται από εσωτερικό δρόμο, προθάλαμο και νεκρικό θάλαμο, που είναι σκεπασμένοι με καμάρες. Έχει προσανατολισμό Α-Δ και η είσοδος βρίσκεται στα δυτικά. Η εξωτερική θύρα έκλεινε εξωτερικά με μεγάλες ορθογώνιες μαρμαρόπετρες. Ο εσωτερικός δρόμος, που καλύπτεται από ημικυλινδρική καμάρα, έχει μήκος 4,65 μ. και πλάτος 1,59 μ. Η θύρα του προθαλάμου αποτελείται από δύο παραστάδες, που στέφονται με ιωνικό και λέσβιο κυμάτιο. Ο προθάλαμος έχει διαστάσεις 3,13 μ. x 2,12 μ. και επικοινωνεί με το νεκρικό θάλαμο με θύρα που αποτελείται από δύο μονόλιθες παραστάδες και υπέρθυρο, που στέφεται με σύνθετο κυμάτιο. Στη δεξιά παραστάδα διακρίνονται με ερυθρό χρώμα τα γράμματα Α, Β, Γ, Δ. Η θύρα έκλεινε εσωτερικά με δύο μαρμάρινα θυρόφυλλα, στα οποία υπάρχουν ανάγλυφα τεκτονικά στοιχεία. Τα θυρόφυλλα, που βρέθηκαν σπασμένα, μοιάζουν με ανάλογα θυρόφυλλα των τάφων της Βεργίνας. Ο θάλαμος έχει πλάτος 3,13 μ. και μήκος 3,155 μ. Τα δάπεδα του θαλάμου και του προθαλάμου είναι κατασκευασμένα από μαρμάρινες πλάκες. Στο εσωτερικό του νεκρικού θαλάμου βρέθηκαν δύο μαρμάρινες κλίνες τοποθετημένες γωνιακά, με διπλά προσκεφάλαια στα άκρα. Στα πόδια των κλινών σώζεται γραπτή διακόσμηση ανθεμίων και άλλων κοσμημάτων. Σε μεταγενέστερους χρόνους είχε προστεθεί τρίτη κλίνη, η οποία δεν σώζεται σήμερα. Τα ιδιαίτερα χαρακτηριστικά του τάφου είναι αφενός, ο στεγασμένος δρόμος και αφετέρου η απουσία κονιαμάτων στις επιφάνειες των τοίχων. Η γραπτή διακόσμηση έγινε στις μαρμάρινες επιφάνειες με την εγκαυστική μέθοδο. Ίχνη της διακόσμησης σώζονται στο θριγκό της εισόδου του προθαλάμου, στο θύρωμα του θαλάμου και στα κυμάτια των κοσμοφόρων που υπάρχουν στους δύο θαλάμους. Τα κινητά ευρήματα που σώθηκαν, είναι δύο μικρά χρυσά δακτυλίδια, μία χρυσή αμφικωνική ψήφος περιδέραιου και θραύσματα πήλινων ειδωλίων, που ανήκουν σε τρεις Έρωτες και σε δύο γυναικείες μορφές. Τα ειδώλια χρονολογούνται τον 2ο αιώνα π.Χ. Ο τάφος πιθανώς συνδέεται με οικισμό, που χρονολογείται από την πρώιμη εποχή του σιδήρου έως τη βυζαντινή περίοδο και βρίσκεται 500 μ. νότια, στη θέση Μύτικας.
Έρευνες Αρχαιολογικής Εταιρείας
Κατηγορία:Ιστορία της Θράκης Κατηγορία:Αρχαιολογικοί τόποι στη Ξάνθη
Παγκόσμιο Κύπελλο Ποδοσφαίρου Ενόπλων 2017
Το Παγκόσμιο Κύπελλο Ποδοσφαίρου Ενόπλων (ΣΙΣΜ) 2017 (τελική φάση) διεξήχθη στo Μασκάτ του Ομάν, από 15 ως 28 Ιανουαρίου 2017 με συμμετοχή 16 χωρών. Νικήτρια αναδείχθηκε η ομάδα του Ομάν.
Σύστημα διεξαγωγής
Οι 16 ομάδες της τελικής φάσης χωρίστηκαν σε τέσσερις ομίλους των 4 ομάδων. Οι δύο πρώτες κάθε ομίλου προκρίθηκαν στα προημιτελικά, από όπου συνέχισαν με αγώνες νοκ-άουτ.
Πηγές
Κατηγορία:Παγκόσμιο Κύπελλο Ποδοσφαίρου Ενόπλων Κατηγορία:Ποδόσφαιρο το 2017
Βλατανέοι Τρικάλων
Οι Βλατανέοι είναι ακατοίκητος οικισμός στη Θεσσαλία και την Περιφερειακή Ενότητα Τρικάλων.
Γενικά στοιχεία
Οι Βλατανέοι βρίσκονται στις πλαγιές του Κόζιακα σε υψόμετρο 1.176 μέτρα, νοτιοανατολικά από το χιονοδρομικό κέντρο Περτούλι. Απέχουν περίπου 38 χλμ. Δ. από τα Τρίκαλα, 18 χλμ. Δ.-ΒΔ. από την Πύλη (έδρα του δήμου) και 4 χλμ. ΒΔ. από την Ελάτη, της οποίας θεωρείται συνοικισμός.
Παραπομπές
Κατηγορία:Χωριά του νομού Τρικάλων Κατηγορία:Δήμος Πύλης
Ντάνι Κέι
Ο Ντάνι Κέι (πραγματικό όνομα Ντέιβιντ Ντάνιελ Καμίνσκι, αγγλικά: David Daniel Kaminsky, Yiddish:דוד־דניאל קאַמינסקי, γεν. 18 Ιανουαρίου 1911 – 3 Μαρτίου 1987) ήταν Αμερικανός ηθοποιός, κωμικός, τραγουδιστής και χορευτής.
Ο Κέι πρωταγωνίστησε σε 17 ταινίες, μεταξύ των οποίων τα Δυο φορές την ίδια αγάπη (1945), Είμαι μάγκας κι ομορφόπαιδο (1946), Χαρούμενη παρέλαση (1947), Γενικός επιθεωρητής (1949), Τα παραμύθια του Άντερσεν (1952), Λευκά Χριστούγεννα (1954) και Ο γελωτοποιός του βασιλέως (1955). Οι ταινίες του ήταν δημοφιλείς, ειδικά για τις ερμηνείες του σε τραγούδια όπως τα "Inchworm" και "The Ugly Duckling".
Υπήρξε ο πρώτος γενικός πρεσβευτής της UNICEF το 1954 και έλαβε παράσημο από τη γαλλική Λεγεώνα της Τιμής το 1986 για την πολυετή συνεργασία του με την οργάνωση αυτή.
Τα πρώτα χρόνια
Ο Ντέιβιντ Ντάνιελ Καμίνσκι γεννήθηκε στο Μπρούκλιν της Νέας Υόρκης στις 18 Ιανουαρίου 1911 (αν και αργότερα θα έλεγε το 1913),  από τους Ουκρανοεβραίους μετανάστες Τζέικομπ και Κλάρα (το γένος Νεμερόφσκι) Καμίνσκι. Ήταν ο μικρότερος από τους τρεις γιους του ζευγαριούς. Οι γονείς του και τα μεγαλύτερα αδέρφια του Λάρι και Μακ έφυγαν από το Γεκατερινόσλαβ (που τότε ήταν μέρος της Ρωσικής Αυτοκρατορίας) δύο χρόνια πριν από τη γέννηση του Ντάνι. Ήταν ο μόνος τους γιος που γεννήθηκε στις Ηνωμένες Πολιτείες.
Ο Ντάνι παρακολούθησε το Δημόσιο Σχολείο 149 στην Ανατολική Νέα Υόρκη, στο Μπρούκλιν (το οποίο τελικά πήρε το όνομά του προς τιμήν του) —όπου άρχισε να διασκεδάζει τους συμμαθητές του με τραγούδια και αστεία. Φοίτησε στο γυμνάσιο Thomas Jefferson στο Μπρούκλιν, αλλά δεν το τελείωσε ποτέ.
Η μητέρα του πέθανε όταν αυτός ήταν στην πρώιμη εφηβεία του. Λίγο αργότερα, ο Κέι και ο φίλος του Λούις το έσκασαν στη Φλόριντα. Η Κέι τραγουδούσε ενώ ο Λούις έπαιζε κιθάρα και έβγαζαν προσωρινά τα προς το ζην. Όταν ο Κέι επέστρεψε στη Νέα Υόρκη, ο πατέρας του δεν τον πίεσε να επιστρέψει στο σχολείο ούτε στη δουλειά, δίνοντάς του την ευκαιρία να ωριμάσει και να ανακαλύψει τις ικανότητές του. Ο Κέι είπε ότι ως νεαρός ήθελε να γίνει χειρουργός, αλλά η οικογένεια δεν μπορούσε να αντέξει οικονομικά την ιατρική εκπαίδευση.
Αφού παράτησε το σχολείο, έκανε διάφορες δουλειές ως σερβιτόρος, ασφαλιστής αυτοκινήτων και υπάλληλος γραφείου. Οι περισσότερες τελείωναν με την απόλυσή του. Έχασε τη δουλειά του στην ασφαλιστική εταιρεία όταν έκανε ένα λάθος που τους κόστισε 40.000 $. Ένας οδοντίατρος που τον προσέλαβε για να προσέχει το γραφείο του το μεσημέρι τον απέλυσε όταν τον έπιασε να τρυπάει με τον τροχό του τα έπιπλα του γραφείου. Το 1939, ο Κέι γνώρισε την κόρη αυτού του οδοντιάτρου, τη Σίλβια Φάιν, σε μια ακρόαση, και το 1940, κλέφτηκαν. Έμαθε το επάγγελμά του στην εφηβεία στα βουνά Κάτσκιλ όπου έκανε τον διασκεδαστή.
Η πρώτη ευκαιρία του Κέι ήρθε το 1933 όταν εντάχθηκε σε ένα χορευτικό νούμερο, το οποίο παρουσιαζόταν στην Ούτικα της Νέας Υόρκης, όπου χρησιμοποίησε το καλλιτεχνικό όνομα Ντάνι Κέι για πρώτη φορά. Το χορευτικό τρίο έκανε περιοδεία στις Ηνωμένες Πολιτείες και την Ασία με την παράσταση La Vie Paree. Ο θίασος έφυγε για εξάμηνη περιοδεία στην Ασία στις 8 Φεβρουαρίου 1934. Κατά τη διάρκεια της παραμονής του στην Οσάκα της Ιαπωνίας, ένας τυφώνας έπληξε την πόλη. Το ξενοδοχείο του θιάσου υπέστη μεγάλες ζημιές. Ο δυνατός αέρας πέταξε ένα κομμάτι από το γείσο του ξενοδοχείου στο δωμάτιο του Κέι. Μέχρι την ώρα της βραδινής παράστασης, η πόλη βρισκόταν στα χέρια της καταιγίδας. Αδύναμο να αντιδράσει, το κοινό έγινε ανήσυχο και νευρικό. Για να ηρεμήσει τους θεατές, ο Κέι ανέβηκε στη σκηνή κρατώντας φακό για να φωτίζει το πρόσωπό του και τραγούδησε όλα τα τραγούδια που μπορούσε να θυμηθεί όσο πιο δυνατά μπορούσε.
Η εμπειρία της προσπάθειας να διασκεδάσει ένα κοινό που δεν μιλούσε αγγλικά τον ενέπνευσε να κάνει τις χειρονομίες της παντομίμας, τα τραγούδια και τις εκφράσεις του προσώπου που τελικά τον έκαναν διάσημο. Μερικές φορές, τα έβρισκε απαραίτητα όταν παράγγελνε φαγητό. Η κόρη του Κέι, Ντίνα, αφηγείται μια ιστορία που είπε ο πατέρας της, σύμφωνα με την οποία βρισκόταν σε ένα εστιατόριο στην Κίνα και προσπαθούσε να παραγγείλει κοτόπουλο. Ο Κέι χτυπούσε πάνω κάτω τα χέρια του, κάνοντας στον σερβιτόρο μίμηση κοτόπουλου. Ο σερβιτόρος έγνεψε με κατανόηση και έφερε στον Κέι δύο αυγά. Από εκείνη την περιοδεία ξεκίνησε ενδιαφέρον του Κέι για τη μαγειρική.
Οι δουλειές ήταν λιγοστές όταν ο Κέι επέστρεψε στις Ηνωμένες Πολιτείες και αγωνίστηκε να βρει δουλειά. Κάποτε δούλεψε σε μια επιθεώρηση με τη διάσημη χορεύτρια Σάλι Ραντ.
Καριέρα
Το 1937, το κινηματογραφικό ντεμπούτο του Κέι προήλθε από ένα συμβόλαιο με την Educational Pictures με έδρα τη Νέα Υόρκη για μια σειρά κωμωδιών. Συνήθως έπαιζε έναν μανιακό, μελαχρινό, Ρώσο που μιλούσε γρήγορα σε αυτά τα χαμηλού προϋπολογισμού σκετσάκια, δίπλα στους νεαρούς πολλά υποσχόμενους καλλιτέχνες Τζουν Άλισον και Ιμοτζίν Κόκα. Η σειρά το Κέι τελείωσε απότομα όταν το στούντιο έκλεισε το 1938. Δούλεψε στο Κάτσκιλ το 1937 με το όνομα Ντάνι Κόλμπιν.
Το επόμενο εγχείρημά του ήταν μια βραχύβια παράσταση στο Broadway με τη Σίλβια Φάιν ως πιανίστρια, στιχουργό και συνθέτρια. Το Straw Hat Revue έκανε πρεμιέρα στις 29 Σεπτεμβρίου 1939 και κατέβηκε 10 εβδομάδες αργότερα, αλλά οι κριτικοί παρατήρησαν τη δουλειά του Κέι. Οι κριτικές έφεραν μια προσφορά τόσο στον Κέι όσο και στη σύζυγό του Σίλβια να εργαστούν στο La Martinique, ένα νυχτερινό κέντρο της Νέας Υόρκης. Ο Κέι έπαιξε με τη Σίλβια ως παρτενέρ του. Στο La Martinique, ο θεατρικός συγγραφέας Μος Χαρτ είδε τον Ντάνι να ερμηνεύει και τον επέλεξε για την επιτυχημένη κωμωδία του Μπρόντγουεϊ Lady in the Dark.
Μιχαήλ Ασπιέτης
Ο Μιχαήλ Ασπιέτης (άκμασε το 1167-1176) ήταν διακεκριμένος Βυζαντινός στρατηγός, που υπηρέτησε τον Αυτοκράτορα Μανουήλ Α΄ Κομνηνό.
Ντάνι Κέι
Καριέρα
Το 1941, σε ηλικία 30 ετών, ο Κέι σημείωσε θρίαμβο παίζοντας τον Ράσελ Πάξτον στο Lady in the Dark, με πρωταγωνίστρια τη Γκέρτρουντ Λόρενς. Το κορυφαίο του νούμερο ήταν το "Tschaikowsky (and Other Russians)" των Κουρτ Βάιλ και Άιρα Γκέρσουιν, στο οποίο τραγουδούσε τα ονόματα μιας σειράς Ρώσων συνθετών με ιλιγγιώδη ταχύτητα, φαινομενικά χωρίς να παίρνει ανάσα. Στην επόμενη σεζόν του Μπρόντγουεϊ, ήταν πρωταγωνιστής μιας παράστασης με τίτλο Let's Face It!για έναν νεαρό άνδρα που πηγαίνει στον στρατό.
Μιχαήλ Ασπιέτης
Βιογραφία
Ήταν μέλος του Οίκου των Ασπιέτηδων, ευγενών με αρμενική καταγωγή. Μάλλον είναι αυτός που ο Ιωάννης Κίνναμος αναφέρει πως είχε διακριθεί στους πολέμους εναντίον των Ούγγρων το 1167.
Ντάνι Κέι
Καριέρα
Το ντεμπούτο του στις ταινία μεγάλου μήκους έγινε με την κωμωδία Technicolor του 1944 Ο ήρως της Μπακούνα του παραγωγού Σάμιουελ Γκόλντγουιν, ένα ριμέικ της κωμωδίας του Γκόλντγουιν Whoopee! (1930). Ο αντίπαλος παραγωγός Ρόμπερτ Μ. Σαβίνι συνέραψε τρία από τα σκετς του Κέι με τίτλο Educational Pictures σε ένα σύνολο με τίτλο The Birth of a Star (1945). Ο μεγιστάνας παραγωγός Γκόλντγουιν ήθελε να διορθωθεί η μυτερή μύτη του Κέι ώστε να φαίνεται λιγότερο εβραϊκή. Ο Κέι αρνήθηκε, αλλά επέτρεψε να βαφτούν τα κόκκινα μαλλιά του ξανθά, προφανώς επειδή έδειχναν καλύτερα στο Technicolor. αριστερά|μικρογραφία| Από το τρέιλερ της ταινίας Λευκά Χριστούγεννα Ο Κέι πρωταγωνίστησε στο ραδιοφωνικό πρόγραμμα The Danny Kaye Show, στο CBS από το 1945 έως το 1946. Η δημοτικότητα του προγράμματος αυξήθηκε γρήγορα. Μέσα σε ένα χρόνο έφτασε σε ακροαματικότητα τον Τζίμι Ντουράντε στην πέμπτη θέση δημοτικότητας του Radio Daily. Ο Κέι κλήθηκε να συμμετάσχει σε μια περιοδεία για το στράτευμα μετά το τέλος του Β 'Παγκοσμίου Πολέμου. Αυτό σήμαινε ότι θα έλειπε από την ραδιοφωνική του εκπομπή για σχεδόν δύο μήνες στην αρχή της σεζόν. Φίλοι του Κέι τον αναπλήρωναν, με διαφορετικό οικοδεσπότη κάθε εβδομάδα. Ο Κέι ήταν ο πρώτος Αμερικανός ηθοποιός που επισκέφτηκε το μεταπολεμικό Τόκιο. Είχε περιοδεύσει εκεί πριν από περίπου 10 χρόνια. Όταν ο Κέι ζήτησε να αποδεσμευτεί από το ραδιοφωνικό συμβόλαιό του στα μέσα του 1946, συμφώνησε να μη δεχτεί κανονική ραδιοφωνική εκπομπή για έναν χρόνο εκτός από περιορισμένες εμφανίσεις σε ραδιοφωνικά προγράμματα τρίτων. Πολλά από τα επεισόδια της σειράς σώζονται σήμερα, αξιοσημείωτα για την εναρκτήρια ατάκα του Κέι.
Μιχαήλ Ασπιέτης
Βιογραφία
Η επόμενη αναφορά γίνεται από τον Νικήτα Χωνιάτη το 1176, που ο Μιχαήλ δραστηριοποιείται μετά τη μάχη του Μυριοκέφαλου: μαζί με τον μέγα δομέστικο Ιωάννη Βατάτζη εκστράτευσαν εναντίον των Σελτζούκων Τούρκων, που λεηλατούσαν την κοιλάδα του Μαιάνδρου ποταμού. Στη μάχη στο Υέλιον και Λειμόχειρ ο σελτζουκικός στρατός σχεδόν καταστράφηκε σε ένα πέρασμα του ποταμού, όταν τους έστησε ενέδρα το στράτευμα των Βυζαντινών. Ωστόσο ένας Τούρκος τραυμάτισε το άλογο του Ασπιέτη· αυτό πανικόβλητο σηκώθηκε στα πίσω του πόδια, ρίχνοντας τον στρατηγό στον Μαίανδρο, όπου πνίγηκε.
Ντάνι Κέι
Καριέρα
Ο Κέι πρωταγωνίστησε σε πολλές ταινίες με την ηθοποιό Βιρτζίνια Μέγιο τη δεκαετία του 1940 και είναι γνωστός για ταινίες όπως Χαρούμενη παρέληαση (1947), Γενικός επιθεωρητής (1949), Σκάνδαλα στη ριβιέρα (1951) με συμπρωταγωνίστρια την Τζιν Τίρνεϊ, Χτύπα ξύλο (1954), Λευκά Χριστούγεννα (1954), Ο γελωτοποιός του βασιλέως (1956) και Ο πρίγκηψ του ιπποδρομίου (1958). Ο Κέι πρωταγωνίστησε σε δύο ταινίες βασισμένες σε βιογραφίες: του Δανού παραμυθά Χανς Κρίστιαν Άντερσεν (Τα παραμύθια του Άντερσεν, 1952) και του πρωτοπόρου της τζαζ Ρεντ Νίκολς (Πέντε δεκάρες, 1959). Η σύζυγός του, η συγγραφέας/στιχουργός Σίλβια Φάιν, έγραψε πολλά τραγούδια με τα οποία ο Κέι έγινε διάσημος. Ήταν επίσης βοηθός στην παραγωγή ταινιών. Μερικές από τις ταινίες του Κέι περιελάμβαναν σωσίες, δύο ανθρώπους που φαίνονται πανομοιότυποι (και οι δύο ερμηνεύονται από τον Ντάνι Κέι) που μπερδεύονται μεταξύ τους με κωμικό αποτέλεσμα. δεξιά|μικρογραφία| Ο Ντάνι Κέι σε περιοδεία σε στρατεύματα στο Σασίμπο της [[Ιαπωνία|Ιαπωνίας, 25 Οκτωβρίου 1945. ]] Ενώ η σύζυγός του έγραφε το μεγαλύτερο μέρος του υλικού του Κέι, ο ίδιος δημιουργούσε επίσης μεγάλο μέρος του, συχνά ενώ έπαιζε. Ο Κέι ενσάρκωνε έναν χαρακτήρα που δεν μοιράστηκε ποτέ με το κοινό: τον Κάπλαν, ιδιοκτήτη μιας εταιρείας καουτσούκ, τον οποίο έπαιζε μόνο για συγγενείς και φίλους.
Μιχαήλ Ασπιέτης
Πηγές
Κατηγορία:Βυζαντινοί του 12ου αιώνα
Ντάνι Κέι
Καριέρα
Όταν εμφανίστηκε στο London Palladium το 1948, «έκανε τη βασιλική οικογένεια να σκάσει στα γέλια». Το περιοδικό Life περιέγραψε την υποδοχή του ως «λατρευτική υστερία» και σημείωσε ότι η βασιλική οικογένεια, για πρώτη φορά, άφησε το βασιλικό θεωρείο για να παρακολουθήσει την παράσταση από την πρώτη σειρά της πλατείας. Ανέφερε ότι δεν είχε ιδέα για τις οικογενειακές διασυνδέσεις όταν ο μαρήσιος Δαβίδ του Μίλφορντ Χέιβεν παρουσιάστηκε μετά από μια παράσταση και είπε ότι θα ήθελε να δουν τα ξαδέρφια του τον Κέι να παίζει. Ο Κέι δήλωσε ότι δεν επέστρεψε ποτέ στον χώρο, γιατί δεν υπήρχε τρόπος να αναδημιουργηθεί η μαγεία εκείνης της εποχής. Ο Κέι πήρε πρόσκληση να επιστρέψει στο Λονδίνο για μια παράσταση τον Νοέμβριο του ίδιου έτους. Όταν έφτασε η πρόσκληση, ο Κέι εργαζόταν στον Γενικό επιθεωρητή. Η εταιρεία Warner Bros σταμάτησε την ταινία για να επιτρέψει στο αστέρι της να παρευρεθεί στην παράσταση του Λονδίνου.
Ο Κέι παρουσίασε την 24η απονομή των βραβείων Όσκαρ το 1952. Το πρόγραμμα μεταδόθηκε από το ραδιόφωνο. Οι τηλεοπτικές εκπομπές της τελετής απονομής των Όσκαρ ξεκίνησαν αργότερα. Κατά τη δεκαετία του 1950, ο Κέι επισκέφτηκε την Αυστραλία, όπου έπαιξε σε μια παράσταση της Σταχτοπούτας στο Σίδνεϊ. Το 1953, ο Κέι ίδρυσε την εταιρεία παραγωγής Dena Pictures, που πήρε το όνομά της από την κόρη του. Το Χτύπα ξύλο ήταν η πρώτη ταινία παραγωγής της εταιρείας του. Η εταιρεία επεκτάθηκε στην τηλεόραση το 1960 με το όνομα Belmont Television.
Ο Κέι άρχισε να εμφανίζεται στην τηλεόραση το 1956, στην εκπομπή του CBS See It Now με τον Έντουαρτ Ρ. Μάροου. Το The Secret Life of Danny Kaye παρουσίασε την 50.000 μιλίων περιοδεία του σε δέκα χώρες ως πρεσβευτής της UNICEF με μουσική και χιούμορ. Η πρώτη του σόλο απόπειρα έγινε το 1960 με ένα αφιέρωμα μίας ώρας σε παραγωγή της Σίλβια και χρηματοδότηση από την αυτοκινητοβιομηχανία General Motors, ενώ παρόμοια αφιερώματα έγιναν το 1961 και το 1962. αριστερά|μικρογραφία| Ο Κέι στο [[Διεθνές Αεροδρόμιο Σχίπχολ στις 5 Οκτωβρίου 1955]] Παρουσίασε το The Danny Kaye Show από το 1963 έως το 1967, για το οποίο κέρδισε τέσσερα Βραβεία Έμμυ και ένα Βραβείο Πιμπάντι. Ο τελευταίος του πρωταγωνιστικός ρόλος στον κινηματογράφο ήρθε με την ταινία Χίλιες γκάφες στο λεπτό του 1963.
Το 1976, έπαιξε τον Τζεπέτο σε μια τηλεοπτική μουσική μεταφορά του Πινόκιο με τη Σάντι Ντάνκαν στον ομώνυμο ρόλο. Ο Κέι υποδύθηκε τον Κάπτεν Χουκ απέναντι στη Μία Φάροου σε μια μουσική εκδοχή του Πίτερ Παν. Αργότερα έπαιξε ως γκεστ σταρ σε επεισόδια του The Muppet Show και του Μπιλ Κόσμπι, καθώς και στην αναβίωση τη δεκαετία του 1980 της σειράς Η ζώνη του λυκόφωτος.
Σε πολλές ταινίες, καθώς και στη σκηνή, ο Κέι αποδείχθηκε ικανός ηθοποιός, τραγουδιστής, χορευτής και κωμικός. Έδειξε τη σοβαρή πλευρά του ως πρεσβευτής της UNICEF και στον δραματικό του ρόλο στην αξέχαστη τηλεοπτική ταινία Η εξέγερση των ναζί, όπου έπαιξε έναν επιζώντα του Ολοκαυτώματος. Πριν από τον θάνατό του το 1987, ο Κέι διηύθυνε μια ορχήστρα κατά τη διάρκεια μιας κωμικής σειράς συναυλιών που διοργανώθηκαν για τη συγκέντρωση χρημάτων από τη UNICEF. Ο Κέι έλαβε δύο Βραβεία Όσκαρ - ένα Τιμητικό Όσκαρ το 1955 και ένα Ανθρωπιστικό Βραβείο Jean Hersholt το 1982. Εκείνη τη χρονιά, έλαβε το ετήσιο βραβείο του Screen Actors Guild.
Αστεροειδής
Στις 24 Φεβρουαρίου 1987, ο Τσέχος αστρονόμος Αντονίν Μίρκος από το Αστεροσκοπείο Κλετ ανακάλυψε έναν αστεροειδή, ο οποίος πήρε το όνομα 6546 Κέι προς τιμή του ηθοποιού.
Μιμήσεις
Ο Κέι ήταν αρκετά δημοφιλής για να εμπνεύσει μιμήσεις:
Προσωπική ζωή
αριστερά|μικρογραφία| Σίλβια και Ντάνι Κέι, 1945 Ο Κέι και η Σίλβια Φάιν μεγάλωσαν στο Μπρούκλιν, λίγα τετράγωνα μακριά ο ένας από τον άλλον, αλλά δεν συναντήθηκαν μέχρι που δούλεψαν σε μια παράσταση εκτός Μπρόντγουεϊ το 1939. Η Σίλβια ήταν πιανίστρια ακροάσεων.
Το μοναχοπαίδι τους, η Ντίνα, γεννήθηκε στις 17 Δεκεμβρίου 1946. Όταν ήταν πολύ μικρή, στην Ντίνα δεν άρεσε να βλέπει τον πατέρα της να παίζει γιατί δεν καταλάβαινε ότι ο κόσμος έπρεπε να γελάει με αυτά που έκανε. Ο Κέι είπε σε μια συνέντευξή του το 1954: «Ό,τι θέλει να γίνει θα γίνει χωρίς παρέμβαση από τη μητέρα της ή από εμένα». Η Ντίνα έγινε τελικά δημοσιογράφος.
δεξιά|μικρογραφία| Ο Κέι το 1986 από τον Άλαν ΓουόρενΟ Ντόναλντ Σπότι, συγγραφέας του βιβλίου Laurence Olivier (HarperCollins), έκανε τον αβάσιμο ισχυρισμό ότι ο Κέι είχε 10ετή μυστική σχέση με τον Λόρενς Ολίβιε. Παρά τις φήμες των μέσων ενημέρωσης μετά τημ έκδοση αυτού του βιβλίου, δεν έχουν δημοσιευθεί στοιχεία για αυτό.
Ως δημοκρατικός, υποστήριξε την υποψηφιότητα του Στίβενσον κατά τις προεδρικές εκλογές του 1952. Ο Κέι ήταν νονός της ηθοποιού Μαίρη Λουίζ Γουέλερ.
Θάνατος
Ο Κέι πέθανε από καρδιακή ανεπάρκεια στις 3 Μαρτίου 1987, σε ηλικία 76 ετών, που προκλήθηκε από εσωτερική αιμορραγία και επιπλοκές της ηπατίτιδας C. Ο Κέι είχε κάνει τετραπλή εγχείριση μπαϊπάς στην καρδιά τον Φεβρουάριο του 1983 και προσβλήθηκε από ηπατίτιδα C κατά τη διάρκεια μετάγγισης αίματος.
Εξωτερικοί σύνδεσμοι
Κατηγορία:Ερμηνευτές βοντβίλ Κατηγορία:Πρέσβεις Καλής Θέλησης της UNICEF Κατηγορία:Παραλήπτες του Προεδρικού Μεταλλίου της Ελευθερίας Κατηγορία:Εβραίοι τραγουδιστές Κατηγορία:Νικητές Ανθρωπιστικού Βραβείου Τζιν Χέρσολτ Κατηγορία:Διοικητές του Τάγματος των Τεχνών και των Γραμμάτων Κατηγορία:Ιππότες της Λεγεώνας της Τιμής Κατηγορία:Βραβευμένοι με Χρυσή Σφαίρα Καλύτερου Ηθοποιού (Κωμωδίες ή Μιούζικαλ) Κατηγορία:Αμερικανοί ευεργέτες Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί κινηματογράφου Κατηγορία:Τιμητικό Όσκαρ (παραλήπτες)
Κέιλεμπ Στάνκο
Ο Κέιλεμπ Στάνκο (αγγλ. Caleb Stanko) είναι Αμερικανός ποδοσφαιριστής ο οποίος αγωνίζεται ως μέσος για τον Π.Α.Σ. Λαμία 1964 στη Super League.
Πρώτα χρόνια
Ο Στάνκο ξεκίνησε να παίζει ποδόσφαιρο στην τοπική ομάδα Βάρνταρ ΣΚ στην Ακαδημία Ανάπτυξης Ποδοσφαίρου ΗΠΑ, με την οποία κέρδισε το εθνικό πρωτάθλημα το 2010.
ΣΚ Φράιμπουργκ
Το 2011, ο Στάνκο πήρε μεταγραφή για τη γερμανική ΣΚ Φράιμπουργκ και ξεκίνησε να παίζει στη δεύτερη ομάδα της. Το 2013 ξεκίνησε προπονήσεις με την πρώτη ομάδα, ενώ πραγματοποίησε το ντεμπούτο του τον Αύγουστο του 2015 στον αγώνα ενάντια στην ΧΣΦ Μπάρμπεκ-Ούλενχορστ για το Κύπελλο Γερμανίας. Το Νοέμβριο του 2015 πραγματοποίησε το ντεμπούτο του στην 2. Μπούντεσλιγκα στον αγώνα ενάντια στην ΣΚ Παντερμπόρν 07. Εκείνη τη χρονιά, ο Στάνκο έλαβε 5 συμμετοχές στη 2. Μπουντεσλίγκα και συνέβαλλε στον προβιβασμό της ομάδας εκείνη τη χρονιά.
ΦΚ Βαντούζ (δανεισμός)
Ο Στάνκο δόθηκε ως δανεικός από τη ΣΚ Φράιμπουργκ στην ΦΚ Βαντούζ του Λίχτενσταϊν για τη σεζόν 2016-2017, με την οποία πραγματοποίησε 26 εμφανίσεις στο Πρωτάθλημα Ελβετίας.
ΠΑΣ Γιάννινα
Στις 5 Ιανουαρίου 2022, ο Στάνκο υπέγραψε συμβόλαιο με τον Π.Α.Σ. Γιάννινα.
Καριέρα στις εθνικές ομάδες
Ο Στάνκο αγωνίστηκε με την Εθνική ΗΠΑ Κ-20 στο Πρωτάθλημα ΚΟΝΚΑΚΑΦ Κ-20 2013, όπου η ομάδα τερμάτισε ως φιναλίστ. Αργότερα εκείνη τη χρονιά αγωνίστηκε στο Φεστιβάλ Ποδοσφαίρου της Τουλόν και ήταν αρχηγός της ομάδας στο Παγκόσμιο Κύπελλο ποδοσφαίρου U20 2013 στον αγώνα εναντίον της Ισπανίας.
Παραπομπές
Κατηγορία:Ποδοσφαιριστές από τις Ηνωμένες Πολιτείες Αμερικής Κατηγορία:Μέσοι ποδοσφαιριστές Κατηγορία:Ποδοσφαιριστές ΣΚ Φράιμπουργκ Κατηγορία:Ποδοσφαιριστές ΦΚ Βαντούζ Κατηγορία:Ποδοσφαιριστές Π.Α.Σ. Γιάννινα Κατηγορία:Ποδοσφαιριστές Αστέρα Τρίπολης Κατηγορία:Ποδοσφαιριστές Α.Σ. Λαμίας Κατηγορία:Ποδοσφαιριστές 2. Μπουντεσλίγκα Κατηγορία:Ποδοσφαιριστές Μέιτζορ Λιγκ Σόκερ Κατηγορία:Ποδοσφαιριστές Εθνικής ΗΠΑ Κατηγορία:Ξένοι ποδοσφαιριστές στη Γερμανία Κατηγορία:Ξένοι ποδοσφαιριστές στην Ελβετία Κατηγορία:Ξένοι ποδοσφαιριστές στην Ελλάδα
Δήμαρχος του Σαράνσκ
Το Σαράνσκ ιδρύθηκε το 1641 ως φρούριο. Αρχικά, οι διοικητές ασχολήθηκαν με αυτό. Ο ιδρυτής του Σαράνσκ και ο πρώτος βοϊβόδας ήταν ο πρίγκηπας Σάβα Κοζλόφσκι. Οι κυβερνήτες κυβερνούσαν την πόλη μέχρι το δεύτερο μισό του 18ου αιώνα.
Το 1775, η Αικατερίνη Β΄ πραγματοποίησε επαρχιακή μεταρρύθμιση, κατά την οποία το 1786 καταργήθηκε το επαρχιακό γραφείο στο Σαράνσκ. Η πόλη έγινε κυβερνείο. Ο πρώτος κυβερνήτης του Σαράνσκ δεν είναι γνωστές. Οι πρώτες πληροφορίες αναφέρονται στο 1801, όταν ο κυβερνήτης του Σαράνσκ ήταν ο έμπορος Ικόννικοφ. Οι ακόλουθοι κάτοικοι ήταν επίσης κυρίως έμποροι. Η θέση του κυβερνήτη υπήρχε μέχρι τα μέσα του 19ου αιώνα αιώνα, και από τότε μέχρι το 1917 η διοικητική αρχή ασκούταν από τον δήμαρχο.
Μετά την Φεβρουαριανή Επανάσταση, η πόλη φιλοξένησε μια εκτελεστική επιτροπή λαϊκής εξουσίας. Στις 10 Μαΐου 1918, το Σοβιέτ του Ουγιέζντ του Σαράνσκ με επικεφαλής τους μπολσεβίκους καταργούσε τα όργανα της κυβέρνησης της πόλης και το ζέμστβο. Ο πρώτος σοβιετικός κυβερνήτης του Σαράνσκ είναι ο Φιοντόρ Σεμένοβιτς Κάπλεφ, ο οποίος έγινε ο πρώτος πρόεδρος της εκτελεστικής επιτροπής της πόλης του Σαράνσκ το 1918. Από το 1929 η εξουσία στην πόλη ασκούταν από τον πρώτο γραμματέα της επιτροπής του ΚΚΣΕ στη πόλη και τον πρόεδρο της εκτελεστικής επιτροπής της πόλης. Από το 1992, οι επικεφαλής της διοίκησης του Σαράνσκ είναι οι επικεφαλής της διοίκησης.
Παραπομπές
Κατηγορία:Πολιτική της Ρωσίας
Γεώργιος Μπανίκας
Ο Γεώργιος Μπανίκας (Αθήνα, 19 Μαΐου 1888 - 9 Απριλίου 1956) ήταν Έλληνας αθλητής του άλματος επί κοντώ.
Συμμετείχε και διαγωνίσtηκε στους Θερινούς Ολυμπιακούς Αγώνες 1908 στο Λονδίνο, στους Θερινούς Ολυμπιακούς Αγώνες 1906 στην Αθήνα και στους Θερινούς Ολυμπιακούς Αγώνες 1912 στη Στοκχόλμη, εκπροσωπώντας την Ελλάδα.
Συγκεκριμένα, στους Ολυμπιακούς Αγώνες του 1906 κατέλαβε με ισοβαθμία την πέμπτη θέση στο άλμα επί κοντώ, με νικητή τον Γάλλο Φερνάντ Γκοντέρ. Στους Ολυμπιακούς Αγώνες του 1908 κατέλαβε την έκτη θέση στο άλμα επί κοντώ, με επίδοση 3,50 μέτρων. Νικητής στο αγώνισμα αναδείχθηκε ο Αμερικανός Έντουαρντ Κουκ. Στους Ολυμπιακούς Αγώνες του 1912 κατέλαβε τη δέκατη όγδοη θέση σε ισοβαθμία, με νικητή τον Αμερικανό Χάρρυ Μπάμπκοκ. Στις 16 Μαρτίου 1906 ο Γεώργιος Μπανίκας κατέλαβε με ισοβαθμία την πρώτη θέση στο Πανελλήνιο πρωτάθλημα στίβου ανδρών 1906, στο άλμα επί κοντώ, μαζί με τον Θεόδωρο Μακρή και τον Στέφανο Κουντουριώτη.
Παραπομπές
Κατηγορία:Έλληνες αθλητές του άλματος επί κοντώ
Κυβέρνηση Κωνσταντίνου Λογοθετόπουλου 1942
Η Κυβέρνηση Κωνσταντίνου Λογοθετόπουλου 1942 (Δεκέμβριος 1942 - Απρίλιος 1943) ήταν η δεύτερη κατά σειρά δωσιλογική κυβέρνηση της Ελλάδας, την περίοδο της Κατοχής της χώρας από το Γερμανικό στρατό - και ενώ η νόμιμη κυβέρνηση βρισκόταν στο εξωτερικό.
Την 1η Δεκεμβρίου 1942 ο Πρωθυπουργός Τσολάκογλου με επιστολή του «Προς την Ελληνική Κυβέρνηση» επικαλούμενος λόγους υγείας, τους ανακοινώνει την αποχώρησή του από την Πρωθυπουργία και τον διορισμό του διαδόχου του, Αντιπροέδρου μέχρι τότε, της κυβερνήσεως, Κωνσταντίνου Λογοθετόπουλου.
Την επόμενη ημέρα, 2 Δεκεμβρίου ανακοινώνει και στον Ελληνικό λαό με το διάγγελμά του, την αποχώρηση από την Πρωθυπουργία. Στο διάγγελμα, ο τέως πλέον Πρωθυπουργός γράφει μεταξύ άλλων: ''«Επί δεκαοκτάμηνον παρέμεινα εις την σκοπιάν της κρατικής εξουσίας όπου ετάχθη θελήσει και εντολή του Στρατού μας ίνα επαγρυπνώ δια τα συμφέροντα του έθνους όπερ εύρον ακυβέρνητον εν μέσω της φοβεράς θυέλλης της καταστροφής και εξετέλεσα εις το ακέραιον και ευσυνειδήτως το καθήκον μου... Θα ήτο παράληψις εάν την στιγμήν ταύτην δεν εξέφραζα αίσθημα ευγνωμοσύνης προς τας κυβερνήσεις του Άξονος και τας ενταύθα Αρχάς Κατοχής διότι επέδειξαν μέγιστον ενδιαφέρον υπέρ του Ελληνικού Λαού και πλήρη συναντίληψη των στερήσεων και αναγκών μας...»'' Την ίδια ημέρα ο νέος πλέον Πρωθυπουργός ανακοίνωσε, μέσω διαγγέλματος, τις προτεραιότητες της κυβέρνησής του. Αυτές ήταν:
η επαρκής σίτιση του Ελληνικού λαού, η ασφάλεια των πόλεων και της υπαίθρου, η βελτίωση της θέσεως των εργαζομένων, η φροντίδα για τα πάμπολλα θύματα του πολέμου, και η πάταξη της αισχροκέρδειας.
Όμως, ''«...Δια την αναγέννησιν της φιλτάτης Πατρίδος, εν και μόνον έχουσιν υπέρτατον και επιτακτικόν καθήκον όσοι φλέγονται εξ αληθούς και αγνού Πατριωτισμού. Το καθήκον αυτό είναι η πλήρης, και απόλυτος πειθαρχία. Πειθαρχία προς τα κελεύσματα εκείνων οίτινες φέρουν σήμερον όλας τας ευθύνας, προς την Κυβέρνησιν και τα όργανα αυτής. Δυστυχώς υπήρξαν θερμόαιμοι τινες οίτινες εξ αγαθού συνειδότος ενόμισαν ότι τα ζητήματα της Ελλάδος δύνανται να λυθώσι εάν έκαστος πολίτης ανελάμβανε την πρωτοβουλίαν της σωτηρίας της Πατρίδος. Και τους ολίγους αυτούς συνεταιρίσθησαν ευθύς αμέσως οι άνθρωποι του σκότους, οι ασυνείδητοι και ταραξίαι, οι κομμουνισταί, για να εξασφαλίσουν εν ονόματι του πατριωτισμού, την προσφιλή δι΄ αυτούς εικόνα της αναρχίας, της λεηλασίας και της αρπαγής....»''
Η «κυβέρνηση Λογοθετόπουλου», παρά τα μεγάλα λόγια δεν μπόρεσε να κάνει τίποτα ουσιαστικό προς όφελος των Ελλήνων πολιτών. Αν και επέδειξε κάποια δραστηριότητα στους τομείς της Παιδείας και της Υγείας, στα πολύ σημαντικότερα ζητήματα όπως αυτό της πολιτικής επιστράτευσης των Ελλήνων αντρών για εργασία σε Γερμανικές βιομηχανικές μονάδες, και της δίωξης των Εβραίων της χώρας, δεν μπόρεσε να προσφέρει κάποια λύση ή κάποια βοήθεια. Και οι Γερμανοί όμως, δεν ήταν ευχαριστημένοι με την επιλογή Λογοθετόπουλου, αφού θεωρούσαν ότι : «Ο Πρωθυπουργός στερείται πολιτικών ικανοτήτων, έδειξε έλλειψη ενεργητικότητας τόσο οι ενέργειές του είναι άστοχες ώστε κρίνεται ακατάλληλος για το αξίωμά του.»
Παραπομπές
Λογοθετόπουλου Κατηγορία:1942 Κατηγορία:1943
Ελληνικό Χρηματιστήριο Ενέργειας
Το  Ελληνικό Χρηματιστήριο Ενέργειας είναι Ανώνυμη Εταιρεία. Ιδρύθηκε στις 18 Ιουνίου 2018 αποτελώντας μέρος του Ομίλου Ανταλλαγής Ενέργειας. Έχει οριστεί από τη ΡΑΕ ως Διορισμένος Διαχειριστής Αγοράς Ηλεκτρικής Ενέργειας με σκοπό δημιουργία ενδοημερήσιας αγοράς ηλεκτρικής ενέργειας και παραγώγων ενέργειας με το λεγόμενο «Μοντέλο Στόχο» (TargetΜodel). Ωστόσο, την πρώτη του συνεδρίαση την πραγματοποίησε στις 24 Μαρτίου 2020.
Μεταξύ άλλων, στο ΕΧΕ συμμετέχουν η ΔΕΗ, η ΕΛΠΕ, Φυσικό Αέριο Αττικής, η Intrakat, η Enel κ.α.
Μέτοχοι είναι ο ΛΑΓΗΕ (22%), ο ΑΔΜΗΕ (20%), η ΔΕΣΦΑ (7%), το Χρηματιστήριο Αθηνών (21%), η Ευρωπαϊκή Τράπεζα Ανασυγκρότησης και Ανάπτυξης (20%) και το Χρηματιστήριο Αξιών Κύπρου (ΧΑΚ) (10%).
Έχει κατηγορηθεί ότι κατά τη διάρκεια της Ενεργειακής κρίσης ευθύνεται για τις ογκώδεις αυξήσεις στις τιμές των τιμολογίων ηλεκτρικού ρεύματος και βοηθά φαινόμενα κερδοσκοπίας.
Παραπομπές
Κατηγορία:Ενέργεια στην ΕλλάδαΚατηγορία:Ηλεκτρισμός
Εκατερίνα Τεοντορόγιου
H Εκατερίνα Τεοντορόγιου (ρουμανικά: Ecaterina Teodoroiu, γεννημένη Καταλίνα Τοντερόγιου - Cătălina Toderoiu, 15 Ιανουαρίου 1894 - 3 Σεπτεμβρίου 1917) ήταν Ρουμάνα στρατιωτικός η οποία πολέμησε και πέθανε στον Α΄ Παγκόσμιο Πόλεμο και θεωρείται ηρωίδα της Ρουμανίας. Συχνά συγκρίνεται με την βασίλισσα Μαρία της Ρουμανίας.
Πρώτα χρόνια
Γεννήθηκε στο χωριό Βαντένι (σήμερα τμήμα του Τίργκου Ζίου), στην ιστορική περιοχής της Ολτενίας. Οι γονείς της Ελένα και Βασίλε Τοντερόγιου ήταν αγρότες. Η Καταλίνα είχε πέντε αδελφούς (Νικολάε, Εφτιμία, Αντρέι, Ίον, Βασίλε) και δύο αδελφές (Ελισαμπέτα και Σαμπίνα). Αφότου σπούδασε για τέσσερα χρόνια στο Βαντένι και το Τίργκου Ζίου στο Ρουμανο-Γερμανικό Δημοτικό Σχολείο και αποφοίτησε από το σχολείο θηλέων στο Βουκουρέστι, ήθελε να γίνει δασκάλα όταν το Βασίλειο της Ρουμανίας εισέλθε στον Α΄Παγκόσμιο Πόλεμο, στην πλευρά των Συμμάχων το 1916.
Α΄ κατηγορία ποδοσφαίρου ανδρών Κύπρου 2018-19
Η Α΄ κατηγορία ποδοσφαίρου ανδρών Κύπρου 2018-19 αποτέλεσε το 80ο πρωτάθλημα στην Α΄ κατηγορία ποδοσφαίρου της Κύπρου. Το πρωτάθλημα κέρδισε ο ΑΠΟΕΛ για 28η φορά στην ιστορία του.
Εκατερίνα Τεοντορόγιου
Στρατιωτική σταδιοδρομία
Μέλος των προσκόπων, αρχικά δούλεψε ως νοσηλεύτρια αλλά στη συνέχεια αποφάσισε να γίνει στρατιώτης στο μέτωπο, έχοντας εντυπωσιαστεί από τον πατριωτισμό των τραυματισμένων και τον θάνατο του αδελφού της Νικολάε, λοχία στον ρουμανικό στρατό. Ήταν μια ασυνήθιστη απόφαση για γυναίκα εκείνης της εποχής, οπότε και στάλθηκε στο μέτωπο σχετικά διστακτικά. Όμως, με την υποστήριξη της ρουμανικής βασιλικής οικογένειας, σύντομα απέδειξε την αξία της ως σύμβολο και ως στρατιώτης.
Α΄ κατηγορία ποδοσφαίρου ανδρών Κύπρου 2018-19
Σύστημα διεξαγωγής
Στο πρωτάθλημα της Α΄ κατηγορίας 2018-19 συμμετείχαν 12 ομάδες.
Εκατερίνα Τεοντορόγιου
Στρατιωτική σταδιοδρομία
Δουλεύοντας ως νοσοκόμα, στις 14 Οκτωβρίου η Εκατερίνα εντάχθηκε στους πολίτες και τους έφεδρους στρατιώτες οι οποίοι μάχονταν για να απωθήσουν την επίθεση της 9ης γερμανικής στρατιάς στη γέφυρα του ποταμού Ζίου, στο Τίργκου Ζίου. Εντυπωσιασμένη από τη γενναιότητά της, η βασιλική οικογένεια προσκάλεσε την Εκατερίνα στο Βουκουρέστι τις 23 Οκτωβρίου.
Τις 30 Οκτωβρίου, πήγε στο μέτωπο για να δει τον αδελφό της Νικολάε, λοχία του 18ου συντάγματος πεζικού, ο οποίος σκοτώθηκε λίγο αργότερα, την 1 Νοεμβρίου, από βλήμα κατά τη διάρκεια μάχης κοντά στο Πορτσένι. Θέλοντας να εκδικηθεί για τον θάνατο του αδελφού του, η Εκατερίνα ζήτησε από τον συνταγματάρχη Ομπογκεάνου να τις επιτραπεί να ενταχθεί στο 18ο σύνταγμα πεζικού ως εθελόντρια. Σύντομα έδειξε ότι διαθέτει στρατιωτικές ικανότητας χρησιμοποιώντας ένα τέχνασμα ώστε να μη αιχμαλωτιστεί, ούσα περικυκλωμένη από τους εχθρούς.
Όμως, αργότερα αιχμαλωτίστηκε κατά τη διάρκεια μάχης στα υψώματα Ρασίνα-Πεστεάνα-Τούνσι τη νύχτα τις 3/4 Νοεμβρίου 1916, αλλά κατάφερε να αποδράσει με ελαφρά τραύματα σκοτώνοντας με κρυμμένο περίστροφο τον Γερμανό στρατιώτη που τη φύλαγε. Τις 6 Νοεμβρίου, η Εκατερινά έλαβε μέρος σε αψιμαχίες κοντά στο Μπαρμπατέστι και το Τανταρένι. Λίγο αργότερα όμως, κατά τη διάρκεια της μάχης κοντά στο Φιλιάσι, τραυματίστηκε και στα δύο πόδια από βλήμα, κατέφυγε στην Κραϊόβα, μετά στο Βουκουρέστι και αργότερα νοσηλεύτηκε στο στρατιωτικό νοσοκομείο «Βασιλιάς Φερδινάνδος» στο Ιάσιο.
Τις 23 Ιανουαρίου 1917, πήρε εξιτήριο από το νοσοκομείο και, αφότου είχε συναντηθεί τον ανθυπολοχαγό Γκεόργκε Μανόγιου (αδελφό ενός παλιού συναδέλφου στο σχολείο) στο νοσοκομείο, ζήτησε να της επιτραπεί να ενταχθεί στο σύνταγμα πεζικού 43/59 ως εθελόντρια νοσηλεύτρια.
Για την ανδρεία της, της απονεμήθηκε το μετάλλιο προσκοπικής αρετής και στρατιωτικής αρετής, 2ης τάξης, τις 10 Μαρτίου 1917. Τις 17 Μαρτίου 1917, της απονεμήθηκε το μετάλλιο στρατιωτικής αρετής 1ης τάξης, έγινε επίτιμη ανθυπολοχαγός από τον βασιλιά Φερδινάνδο και της δόθηκε η διοίκηση μιας διμοιρίας 25 αντρών στo 43/59 σύνταγμα πεζικού, υπό τη διοίκηση του Γκεόργκε Μανόγιου.
Από την 25η Απριλίου (Π.Η.), το σύνταγμα στρατοπέδευσε στο Κονταέτσι, στην κομητεία Βασλούι. Τις 4 Αυγούστου (Π.Η.), το σύνταγμα 43/59, τμήμα των εφέδρων της 1ης στρατιάς του στρατηγού Ερεμία Γκριγκορέσκου, προετοιμαζόταν για την επερχόμενη επίθεση. Τις 5 Αυγούστου, το σύνταγμα αποχώρησε από το Βασλούι προς το Τετσούτσι, διέσχισαν το Σίρετ και στρατοπέδευσε στο δάσος Μάλτα Σεάτσα, κοντά στα σύνορα. Τις 17 Αυγούστου, ο διοικητής της 11ης μεραρχίας, στρατηγός Ερνέστ Μπροστεάνου, της ζήτησε ευγενικά να μείνει στο κινητό νοσοκομείο πίσω από το μέτωπο, αλλά η ανθυπολοχαγός Τεοντορόγιου αρνήθηκε εντόνως, αιτούμενη να της επιτραπεί να είναι μαζί με τη διμοιρία της στην επερχόμενη μάχη.
Α΄ κατηγορία ποδοσφαίρου ανδρών Κύπρου 2018-19
Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που συμμετείχαν στο πρωτάθλημα και τα στάδια που χρησιμοποίησαν.
Εκατερίνα Τεοντορόγιου
Στρατιωτική σταδιοδρομία
Στις 3 Σεπτεμβρίου 1917 (22 Αυγούστου με το παλαιό ημερολόγιο), οι ρουμανικές γραμμές δέχθηκαν επίθεση από το 40ό σύνταγμα εφέδρων της 115ης μεραρχίας πεζικού της Γερμανίας. Ενώ καθοδηγούσε τη διμοιρία της σε αντεπίθεση, πυροβολήθηκε από πολυβόλο στον θώρακα ή στο κεφάλι. Σύμφωνα με την Γενική Διαταγή Νο. 1 η οποία εξεδώθηκε την επόμενη μέρα από τον συνταγματάρχη Κονσταντίν Πομπονίου, διοικητή του συντάγματος 43/59, οι τελευταίες λέξεις της πριν πεθάνει ήταν «εμπρός άντρες, μην εγκαταλείπεται, είμαι ακόμη μαζί σας!».
Α΄ κατηγορία ποδοσφαίρου ανδρών Κύπρου 2018-19
Ομάδες, στάδια και τοποθεσίες
Σημειώσεις: 1 Λόγω ακαταλληλότητας της δικής της έδρας για διεξαγωγή αγώνων Α΄ κατηγορίας, η Αλκή Ορόκλινη χρησιμοποιεί ως έδρα το Στάδιο Αμμόχωστος. 2 Λόγω ακαταλληλότητας της δικής της έδρας για διεξαγωγή αγώνων Α΄ κατηγορίας, η Δόξα χρησιμοποιεί ως έδρα το Μακάρειο Στάδιο. 3 Λόγω ακαταλληλότητας της δικής του έδρας για διεξαγωγή αγώνων Α΄ κατηγορίας, ο Ερμής χρησιμοποιεί ως έδρα το Στάδιο Αμμόχωστος.
Εκατερίνα Τεοντορόγιου
Στρατιωτική σταδιοδρομία
Αρχικά τάφηκε κοντά στο μέτωπο, στο Φιτιονέστι, και τα λείψανά της μεταφέρθηκαν σε κρύπτη στο κέντρο του Τίργκου Ζίου τον Ιούνο του 1921. Ο τάφος της κοσμείται από ένα μνημείο το οποίο ανεγέρθηκε το 1936 από τον Μιλιτά Πετράσκου.
Α΄ κατηγορία ποδοσφαίρου ανδρών Κύπρου 2018-19
Βαθμολογία
Σημείωση:
Εκατερίνα Τεοντορόγιου
Εξωτερικοί σύνδεσμοι
Κατηγορία:Ρουμάνοι στρατιωτικοί Κατηγορία:Ιστορία της Ρουμανίας κατά την διάρκεια του Α΄ Παγκοσμίου Πολέμου
Α΄ κατηγορία ποδοσφαίρου ανδρών Κύπρου 2018-19
Βαθμολογία
Ισοβαθμία: α Ομόνοια-Νέα Σαλαμίνα 3-1, Νέα Σαλαμίνα-Ομόνοια 1-0
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Η βαθμολογία του Α΄ ομίλου ήταν:
β Η ΑΕΛ κατέκτησε το Κυπέλλου Κύπρου 2018-19 αποκτώντας δικαίωμα συμμετοχής στο ΟΥΕΦΑ Γιουρόπα Λιγκ 2019-20.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του Α΄ ομίλου.
Βαθμολογία
Η βαθμολογία του Β΄ ομίλου ήταν:
Ισοβαθμία: γ Δόξα 13 βαθμοί (14-8 διαφορά τερμάτων), ΕΝΠ 13 βαθμοί (11-10 διαφορά τερμάτων), Αλκή 9 βαθμοί (9-16 διαφορά τερμάτων)
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του Β΄ ομίλου.
Δείτε ακόμη
Κατηγορία:Α΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 2018–2019
Ντέρεκ Σμιντ
Ο Ντέρεκ Λάρκιν Σμιντ (αγγλικά: Derek Larkin Schimdt, 23 Ιανουαρίου 1968), είναι Αμερικανός πολιτικός και δικηγόρος, που υπηρετεί ως 44ος Γενικός Εισαγγελέας του Κάνσας από τον Ιανουάριο του 2011. Είναι μέλος του Ρεπουμπλικανικού Κόμματος.
Προηγουμένως, ο Σμιντ έχει υπηρετήσει ως Μέλος της πολιτειακής Γερουσίας του Κάνσας για την 15η περιφέρεια από το 2001 έως το 2011, καθώς και ως Ηγέτης της Πλειοψηφίας σε αυτή, από το 2005 έως το 2011.
Ο Σμιντ, εξελέγη πρώτη φορά στο αξίωμα του πολιτειακού Γενικού Εισαγγελέα, το 2010, νικώντας τον τότε εν ενεργεία Δημοκρατικό Γενικό Εισαγγελέα Στίβεν Σιξ, με ποσοστό 54.9% έναντι 41.8%. Επανεξελέγη το 2014 και το 2018.
Ιδεολογικά θεωρείται σκληροπυρηνικός συντηρητικός Ρεπουμπλικανός, καθώς ως Γενικός Εισαγγελέας, έχει μηνύσει πολλές φορές την Κυβέρνηση του Μπαράκ Ομπάμα για τις πολιτικές τις, ενώ επίσης είναι ενάντιος για θέματα όπως ο γάμος ομόφυλων ζευγαριών, η αποποινικοποίηση της μαριχουάνας κ.α. Επίσης, έχει έρθει σε αντιπαράθεση με τη Δημοκρατική κυβερνήτη του Κάνσας Λόρα Κέλι για την διαχείριση της πανδημίας του COVID-19 καθώς και τις εντολές δημόσιας υγείας. Τέλος, ήταν ένας από τους Γενικούς Εισαγγελείς στις Ηνωμένες Πολιτείες, που δεν αναγνώρισε την εκλογική νίκη του Προέδρου Τζο Μπάιντεν, και συμμετείχε σε αποτυχημένες προσπάθειες για ανατροπή των αποτελεσμάτων.
Τον Μάρτιο του 2021, ανακοίνωσε ότι θα είναι υποψήφιος για τις Κυβερνητικές Εκλογές του 2022 στο Κάνσας, για το αξίωμα του Κυβερνήτη του Κάνσας, ενάντια στην Δημοκρατική υποψήφιο και εν ενεργεία Κυβερνήτη Λόρα Κέλι.
Παραπομπές
Κατηγορία:Πολιτειακοί Γενικοί Εισαγγελείς (ΗΠΑ) Κατηγορία:Κάνσας Κατηγορία:Πολιτικοί του Ρεπουμπλικανικού Κόμματος (ΗΠΑ) Κατηγορία:Αμερικανοί πολιτικοί Κατηγορία:Αμερικανοί δικηγόροι
Κάτω Πρασούα Χάλκης
Η Κάτω Πρασούα ή Κάτω Πρασούδα  ή Πελαγούσα είναι βραχονησίδα του Αιγαίου, η οποία βρίσκεται στον θαλάσσιο χώρο μεταξύ Χάλκης και Αλιμιάς, στο σύμπλεγμα των Δωδεκανήσων δυτικά της Ρόδου, ανατολικά της Χάλκης και νοτιοδυτικά της Αλιμιάς. Έχει έκταση 0,038 τ.χλμ. και έχει χαρακτηριστεί προστατευμένος βιότοπος. Το 2011 αναγνωρίστηκε ως οικισμός. Σύμφωνα με την απογραφή του 2011 δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά υπάγεται στο Δήμου Χάλκης.
Παραπομπές
Κατηγορία:Βραχονησίδες της Χάλκης
Υπνοδωμάτιο στην Αρλ
Το «Υπνοδωμάτιο στην Αρλ» (Γαλλικά: La Chambre à Arles, Ολλανδικά: Slaapkamer te Arles) είναι ο τίτλος που έχει δοθεί σε καθέναν από τους τρεις παρόμοιους πίνακες του 19ου αιώνα του Ολλανδού μετα-ιμπρεσιονιστή ζωγράφου Βίνσεντ βαν Γκογκ.
Ο τίτλος που είχε δώσει ο ίδιος ο Βαν Γκογκ για αυτήν τη σύνθεση ήταν απλά Το Υπνοδωμάτιο (γαλλικά: La Chambre à coucher). Οι τρεις αυθεντικές εκδοχές που περιγράφονται στις επιστολές του, διακρίνονται εύκολα μεταξύ τους από τις εικόνες στον τοίχο προς τα δεξιά.
Ο πίνακας απεικονίζει το υπνοδωμάτιο του Βαν Γκογκ στον αριθμό 2 της πλατείας Lamartine στην Αρλ, στο οίκημα που ήταν γνωστό σαν το Κίτρινο Σπίτι. Η πόρτα προς τα δεξιά άνοιγε στον επάνω όροφο και το κλιμακοστάσιο, η πόρτα προς τα αριστερά ήταν αυτή του δωματίου των ξένων που είχε ετοιμάσει ο Βαν Γκογκ για τον Γκωγκέν. Το παράθυρο στον μπροστινό τοίχο είχε θέα προς την πλατεία Λαμαρτίνου και τους δημόσιους κήπους της. Το δωμάτιο δεν ήταν ορθογώνιο, αλλά τραπεζοειδές με μία αμβλεία γωνία στην αριστερή γωνία του εμπρόσθιου τοιχώματος και μία οξεία γωνία στα δεξιά. Τον Βαν Γκογκ προφανώς δεν τον απασχολούσε πολύ αυτό το πρόβλημα, απλά ανέφερε ότι υπήρχε μια γωνιά.
Ο Βαν Γκογκ φιλοξενούσε έναν φίλο του εκεί. Ως εκ τούτου, αυτός ο πίνακας ήταν ένα δώρο γι' αυτόν. Παρατηρώντας με προσοχή, διαπιστώνουμε πως κάθε πράγμα παρατίθεται σε ζεύγη. Για παράδειγμα, υπάρχουν δύο μαξιλάρια, δύο καρέκλες κ.λπ.
Πρώτη εκδοχή
Ο Βαν Γκογκ ξεκίνησε την πρώτη εκδοχή κατά τα μέσα του Οκτώβρη του 1888 μένοντας στην Αρλ, και εξήγησε τους στόχους και τα μέσα του στον αδελφό του Τεό:
«Αυτή τη φορά ζωγραφίζω απλά την κρεβατοκάμαρά μου. Αλλά το χρώμα θα πρέπει να είναι πλούσιο σε αυτό το σημείο, με απλοποίηση του τρόπου που εφαρμόζεται στα αντικείμενα προσθέτοντας ένα βαθμό μεγαλείου, ώστε να υπονοεί την ανάπαυση ή το όνειρο. Λοιπόν, έχω καταλάβει ότι σχεδιάζοντας την σύνθεση, παύουμε να σκεφτόμαστε και να ονειρευόμαστε. Έβαψα τους τοίχους ανοικτό βιολετί. Το πάτωμα με καρό. Το ξύλινο κρεβάτι και τις καρέκλες, κίτρινα όπως το φρέσκο ​​βούτυρο. Το σεντόνι και τα μαξιλάρια, ανοιχτό λάιμ. Το κάλυμμα μπορντό. Το παράθυρο, πράσινο. Το νιπτήρα, πορτοκαλί. Την καράφα, μπλε. Τις πόρτες, λιλά. Και, αυτό είναι όλο. Δεν υπάρχει τίποτα άλλο σε αυτό το δωμάτιο με κλειστά παντζούρια. Τα τετράγωνα κομμάτια των επίπλων πρέπει να εκφράζουν την ανάπαυση. Επίσης, τα πορτρέτα στον τοίχο, τον καθρέφτη, το μπουκάλι, και μερικά κοστούμια. Το λευκό χρώμα δεν έχει χρησιμοποιηθεί στον πίνακα, έτσι ώστε το πλαίσιό του θα είναι λευκό, με σκοπό να πάρω το αίμα μου πίσω για την υποχρεωτική ανάπαυση που συνιστάται για μένα. Δεν έχω απεικονίσει κανένα είδος σκίασης ή σκιάς. Έχω εφαρμόσει μόνο απλά χρώματα, όπως αυτά στις κρέπες.» Ο Βαν Γκογκ περιλαμβάνει σκίτσα της σύνθεσης στην παρούσα επιστολή, καθώς και σε επιστολή του προς τον Γκωγκέν, γραμμένη λίγο αργότερα. Στην επιστολή του, ο Βαν Γκογκ εξηγεί ότι ο πίνακας είχε προκύψει ύστερα από μια ασθένεια που τον άφησε κλινήρη για μέρες. Αυτή η εκδοχή του πίνακα έχει στον τοίχο στα δεξιά μικρογραφίες πορτρέτων του Βαν Γκογκ από τους φίλους του Eugène Boch και Paul-Eugène Milliet. Το πορτρέτο του Eugène Boch ονομάζεται Ο Ποιητής και το πορτρέτο του Paul-Eugène Milliet ονομάζεται Ο Εραστής.'
Εξωτερικοί σύνδεσμοι
Κατηγορία:Έργα ζωγραφικής του Βίνσεντ βαν Γκογκ
Μεγάλη Ζακερί
μικρογραφία|370x370εσ|Καταστολή της εξέγερσης Ζακερί τον Ιούνιο 1358 Η Μεγάλη Ζακερί (γαλλικά: Grande Jacquerie) ή απλά Ζακερί ήταν μια εξέγερση των χωρικών εναντίον των ευγενών που έλαβε χώρα στη βόρεια Γαλλία στις αρχές του καλοκαιριού του 1358 κατά τη διάρκεια του Εκατονταετούς Πολέμου (1337-1453). Η εξέγερση εξαπλώθηκε στις περιοχές του Παρισιού, της Πικαρδίας, Καμπανίας, Αρτουά και Νορμανδίας, επικεντρώθηκε στην κοιλάδα του Ουάζ βόρεια του Παρισιού και κατεστάλη μετά από μερικές εβδομάδες βίας.
Η εξέγερση έγινε γνωστή ως «Ζακερί», επειδή οι ευγενείς ονόμαζαν υποτιμητικά κάθε χωρικό Ζακ (Ιάκωβο) ή Ζακ Μπονόμ (χαζο-Ιάκωβο). Ο αυλικός χρονικογράφος Ζαν Φρουασάρ, όπως και η πηγή του το χρονικό του Ζαν λε Μπελ, αναφέρεται στον επικεφαλής της εξέγερσης ως Ζακ Μπονόμ αν και στην πραγματικότητα ο αρχηγός της Ζακερί ονομάζονταν Γκιγιώμ Καλ. Η λέξη Ζακερί έγινε συνώνυμο των αγροτικών εξεγέρσεων γενικά τόσο στα γαλλικά όσο και στα αγγλικά.
Ιστορικό υπόβαθρο - Αιτίες
Η εξέγερση Ζακερί εκδηλώθηκε σε μια κρίσιμη περίοδο του Εκατονταετούς Πολέμου. Το 1358 ήταν χρόνος βαθιάς πολιτικής αβεβαιότητας για τη βόρεια Γαλλία. Ο Γάλλος βασιλιάς Ιωάννης Β' είχε αιχμαλωτισθεί από τους Άγγλους κατά τη διάρκεια της μάχης του Πουατιέ τον Σεπτέμβριο 1356, μια ήττα που είχε καταρρακώσει το γόητρο των φεουδαρχών και το ηθικό των ιπποτών τους. Την ήττα αυτή ακολούθησε μια ανακωχή και οι εχθροπραξίες προσωρινά σταμάτησαν. Η γαλλική ύπαιθρος υπέφερε όμως από επιθέσεις και λεηλασίες από συμμορίες άνεργων μισθοφόρων που απασχολούνταν από τους Άγγλους κατά τη διάρκεια του Εκατονταετούς πολέμου και οι οποίοι αφέθηκαν ανεξέλεγκτοι να ρημάζουν τις αγροτικές περιοχές με λαφυραγωγία και εμπρησμούς, χωρίς οι φεουδάρχες να μπορούν να επιβάλουν την τάξη.
Την απόγνωση των χωρικών ενίσχυαν ακόμη περισσότερο οι απαιτήσεις των ευγενών σε φόρους και υποχρεωτική εργασία (για την επισκευή των κατεστραμμένων από τον πόλεμο πύργων με εργασία χωρίς αποζημίωση), καθώς και οι απαιτήσεις του δελφίνου Καρόλου, μετέπειτα Καρόλου Ε', για την ενίσχυση των οχυρώσεων στο Παρίσι και για τα λύτρα που έπρεπε να πληρωθούν στους Άγγλους για την απελευθέρωση του αιχμάλωτου βασιλιά-πατέρα του και των υπόλοιπων αριστοκρατών. Πολλοί χωρικοί αμφισβητούσαν την υποχρέωσή τους να πληρώνουν φόρους και να εργαστούν για μια ανώτερη τάξη που δεν ανταποκρίνονταν στη φεουδαρχική υποχρέωσή της να τους προστατεύει.
Επί πλέον, στο Παρίσι η πολιτική κατάσταση ήταν στο χείλος της καταστροφής, καθώς την εξουσία του δελφίνου Καρόλου αμφισβητούσαν επαναστατημένες ομάδες υπό τον Ετιέν Μαρσέλ που επιζητούσαν μεταρρυθμίσεις στη γαλλική μοναρχία αλλά και ο Κάρολος Β΄ βασιλιάς της Ναβάρρας, ο οποίος επεδίωκε τον θρόνο της Γαλλίας εκμεταλλευόμενος και επιτείνοντας την πολιτική σύγχυση.
Η εξέγερση
μικρογραφία|250x250εσ|Οι ιππότες επιτίθενται στους χωρικούς, από χειρόγραφο, Morgan Library, New York Η αφορμή για την εξέγερση ήταν μια συμπλοκή που έγινε στις 23 Μαΐου 1358 στο χωριό Σαιν-Λε ανάμεσα σε «κακοποιούς» (συμμορία άνεργων μισθοφόρων) και στους χωρικούς. Καθώς οι χωρικοί είχαν φθάσει στα έσχατα όρια της αντοχής τους, εξεγέρθηκαν με καταπληκτική μανία. Ενώθηκαν με τους κατοίκους των γειτονικών χωριών και έθεσαν τον Γκιγιώμ Καλ επί κεφαλής τους. Σύντομα η εξέγερση επεκτάθηκε σε όλη την ύπαιθρο της βόρειας Γαλλίας. Οι χωρικοί επιτέθηκαν χωρίς κανένα σαφές πρόγραμμα και κατέστρεψαν μεγάλο αριθμό φεουδαρχικών πύργων, σκοτώνοντας τους ευγενείς και διαπράττοντας κάθε είδους ακρότητες. Οι εξεγερμένοι χωρικοί ενώθηκαν με τις επαναστατημένες δυνάμεις του Παρισιού, ηγέτης των οποίων ήταν ο Ετιέν Μαρσέλ.
Ο χρονικογράφος Ζαν Φρουασάρ απεικόνισε τη σκληρότητα του Ζακ Μπονόμ, με εικόνες που περιγράφουν τις ακρότητες των χωρικών που τους χαρακτηρίζει ως «λυσσασμένα σκυλιά». Στο χρονικό του παραθέτει γεγονότα που δίνουν έμφαση στην ωμότητα των εξεγερμένων:
«Δήλωσαν ότι όλοι οι ευγενείς του βασιλείου της Γαλλίας, οι ιππότες και οι άρχοντες, μισούσαν και πρόδωσαν τη βασιλεία και ότι θα ήταν πολύ καλό να τους καταστρέψουν όλους. [...] Στη συνέχεια συγκεντρώθηκαν και έφυγαν χωρίς περαιτέρω συμβουλές και χωρίς πανοπλίες, οπλισμένοι μόνο με σιδερένιες ράβδους και μαχαίρια και πήγαν πρώτα στο σπίτι ενός ιππότη που έμενε κοντά. Κατέστρεψαν το σπίτι και σκότωσαν τον ιππότη, την κυρία και τα παιδιά, μικρά και μεγάλα, και έκαψαν το σπίτι. [...] Σκότωσαν έναν ιππότη, τον σούβλισαν και τον έψησαν μπροστά στη γυναίκα και τα παιδιά του...... »
Ο Ζαν ντε Βενέτ, ένας μοναχός του τάγματος των Καρμελιτών, ταπεινής καταγωγής, στο χρονικό του έδειξε περισσότερη κατανόηση για τους χωρικούς:
«Την ίδια χρονιά το 1358, το καλοκαίρι, οι χωρικοί που ζούσαν γύρω από το Σαιν-Λε και το Κλερμόν-αν-Μπωβαιζί, βλέποντας τις δυστυχίες και τις καταπιέσεις που υφίσταντο από όλες τις πλευρές χωρίς οι άρχοντές τους να τους προστατεύουν - αντίθετα, τους επιτέθηκαν σαν να ήταν εχθροί τους - εξεγέρθηκαν εναντίον των ευγενών της Γαλλίας και έλαβαν τα όπλα. Συγκεντρώθηκαν σε ένα μεγάλο πλήθος, εξελέγη ως αρχηγός ένας πολύ ικανός χωρικός, ο Γκιγιώμ Καλ, ντόπιος από το Μελό».
Καταστολή της εξέγερσης
εναλλ.=|μικρογραφία|250x250εσ|Εκτέλεση του αρχηγού της εξέγερσης, μινατούρα από τα Χρονικά της Γαλλίας Η εξέγερση κατεστάλη από τους Γάλλους ευγενείς και τα στρατεύματα του Καρόλου της Ναβάρρας, εξαδέλφου, γαμπρού και θανάσιμου εχθρού του δελφίνου Καρόλου, μετέπειτα Καρόλου Ε', του οποίου τον θρόνο προσπαθούσε να σφετεριστεί. Ο στρατός και οι εξεγερμένοι χωρικοί συναντήθηκαν κοντά στο Μελό στις 10 Ιουνίου 1358 και ο Γκιγιώμ Καλ, ο ηγέτης της εξέγερσης, προσκλήθηκε από τον Κάρολο της Ναβάρρας σε συνομιλίες για εκεχειρία. Αστόχαστα ο Καλ πήγε στο εχθρικό στρατόπεδο, όπου συνελήφθη από τους Γάλλους ευγενείς, οι οποίοι θεώρησαν ότι οι συμβάσεις και τα πρότυπα της ιπποσύνης δεν ίσχυαν γι 'αυτόν, βασανίστηκε και αποκεφαλίστηκε.